Wolwedans Guest Manor eiendom is 'n erfenisterrein en die oorspronklike plaashuis is tussen 1826 en 1851 gebou. Groot Brak het hier ontstaan en die ou plaashuis is pragtig opgeknap om te voldoen aan moderne standaarde.
Wolwedans Guest Manor is 5 minute se ry vanaf Suiderkruis-strand in die kusdorpie Groot-Brakrivier op 'n pragtige deel van die Tuinroete. Dié unieke toevlugsoord lê tussen Mosselbaai en George en is naby genoeg aan alles maar ver genoeg van die rep en roer. Dit is op pad na Knysna en die Addo Wildreservaat is verder aan. Botlierskop Wildreservaat is op ons drumpel en Glentana is 10 km hiervandaan.
Ons bied verskillende verblyfopsies. Ontbyt is ingesluit vir gaste wat in een van ons 4 luukse en suite-kamers tuisgaan. Ons het 'n solderkamer wat as 'n eenheid verhuur word, 'n kothuis wat ook as 'n eenheid verhuur word, asook twee seiltente op 'n houtdek vir avontuurlustige gaste.
Al die en suite-kamers is onlangs opgeknap en spog met luukse beddegoed, pragtige houtvloere, privaat ingange, en gratis WiFi.
Kamergeriewe sluit satelliet-TV, 'n yskassie en koffie- en teemaakgeriewe in. Elke gerieflike kamer het 'n en suite-badkamer met 'n stort, en is versier volgens 'n klassieke, ouwêreldse tema met moderne geriewe. Die luukse kamer het 'n ruim en suite-badkamer met 'n bad en stort.
Ontbyt kan privaat geniet word net buite die kamers op die ou stoep.
Die swembad is in die mooi versorgde tuin en daar is 'n onderdakstoep vir warm somerdae.
Wolwedans Guest Manor is gerieflik geleë, net 2 minute se stap van die Museum af, en 10 minute vanaf die rivier en meeste winkels en restaurante.
Gaste wat na Wolwedans Guest Manor gekyk het, het ook belangstelling getoon in die volgende lekke plekke:
Amy Searle-straat 11, Groot-brakrivier, 6525, Wes-Kaap